[Video] Skade ná gebarste hoofwaterpyp fratsvloed veroorsaak‘n Skermskoot uit die video. Die video volg onderaan die berig. Ingenieurs van Joburg Water kon daarin slaag om die stroom water te stop wat ŉ fratsvloed in die suide van Johannesburg veroorsaak het nadat ŉ hoofstroomwaterpyp glo Sondagoggend gebars het. Maroela Media het vroeër berig inwoners van twee veiligheidskomplekse in Bassonia moes hul wonings Sondagoggend ontruim. Volgens die Glenvista-gemeenskapspolisiëringsforum (GPF) moes sommige inwoners van Tiffany Gardens en Bassonia Rock hul huise ontruim nadat die waterpyp omstreeks 04:00 gebars en vloede veroorsaak het. “Sommige mense was in hul eenhede vasgekeer en moes deur beamptes van die brandweer gered word,” het die GPF gesê. Beamptes van die polisie se soek-en-reddingseenheid is na toneel ontbied om seker te maak rekenskap kan van alle inwoners gegee word. Sover vasgestel kan word, is geen ernstige beserings aangemeld nie. Die totale omvang van die skade moet nog vasgestel word. Inwoners het intussen foto’s van die skade wat aangerig is op die GPF se Faceboek-blad gedeel. Josh Bezuidenhout het die volgende video gedeel en sê dit lyk of ŉ aardbewing Tiffany Gardens getref het. Looks like an earthquake hit Tiffani Gardens complex. Bassonia, JHB South. Posted by Josh Bezuidenhout on Sunday, January 1, 2017